als_Latn dik_Latn sag_Latn
Real Madrid dje arriti të fitojë 2-1 në fushën e Athletic Bilbaos, por jo gjithçka shkoi mirë në “San Mames”. Në një video të bërë publike nga televizioni spanjoll “Gol”, rezulton se Cristiano Ronaldo ka mbetur i pakënaqur nga zëvendësimi i bërë në të 78′ nga tekniku Zinedine Zidane, i cili vendosi që portugezi të largohej nga fusha për të mos humbur shumë energji, dhe ka thënë “Përse unë?!” në momentin e daljes nga fusha.
Sipas mediave spanjolle, 31-vjeçari ka ofenduar trajnerin e tij në momentin e zëvendësimit.
Kjo veçse konfirmon faktin “e përjetshëm” se sulmuesi portugez nuk dëshiron të zëvendësohet dhe se dëshiron të luajë gjithnjë 90 minuta. Trajneri Zidane ka dashur të qartësojë situatën dhe të ulë gjakrat pas ndeshjes, duke thënë: “Të gjithë zëvendësohen dhe hera-herës. Edhe Ronaldo do të dalë më herët nga fusha”.
als_Latn als_Latn als_Latn